Държавен вестник, бр. 61, 2015 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  61
3. за изпълнение на възложени задължения 
извън установеното работно време – в размер, 
определен от началника на службата;
4. за работа при вредни за здравето усло­
вия – при условия и в размер, определени от 
Министерския съвет;
5. за постигнати високи резултати в слу­
жебната дейност;
6. за други случаи, определени в закон или 
в акт на Министерския съвет.
Чл. 65. За служителите по чл. 38, ал. 1, 
т. 2 и 3 се прилагат съответните разпоредби 
на чл. 67 от Закона за държавния служител 
и чл. 107а от Кодекса на труда.
Чл. 66. На служителите от Националната 
служба за охрана се изплащат ежемесечно 
порционни пари, които не подлежат на об­
лагане с данък и не се включват в брутното 
възнаграждение. Размерът на порционните 
пари се определя от началника на Национал­
ната служба за охрана.
Чл. 67. (1) Началникът на Националната 
служба за охрана определя офицерите и сер­
жантите, на които се осигуряват безплатно 
работно или униформено облекло, лични 
предпазни средства, друго вещево имущество 
и снаряжение. 
(2) Началникът на Националната служ­
ба за охрана определя служителите, които 
извършват дейности, свързани с вредни за 
здравето последици, и на които се осигуряват 
безплатна предпазна храна, противоотрови 
и други средства, неутрализиращи вредното 
въздействие на работната среда.
(3) На служителите, които работят на 
24-часови смени, се осигуряват храна и без­
алкохолни напитки по време на работа.
(4) Началникът на Националната служба за 
охрана определя вида и модела на униформено­
то облекло, реда за предоставянето и носенето 
му, както и другите принадлежности, свързани 
с изпълнението на служебните задължения 
на офицерите и сержантите, върху които са 
поставени символи и отличителни знаци на 
Националната служба за охрана.
(5) Видът и нормите на доволствията по 
ал. 1 – 3, редът и категориите служители, на 
които те се предоставят, се определят от на­
чалника на Националната служба за охрана.
(6) Стойността на доволствията по ал. 1 – 3 
не се облага с данъци.
Чл. 68. На офицерите и сержантите от 
Националната служба за охрана се изплаща 
сума за:
1. облекло – при условия, по ред и в размер, 
определени от началника на Националната 
служба за охрана, която не се облага с данък; 
2. пътни разходи за отиване и връщане от 
платен годишен отпуск на територията на 
страната – за офицерите и сержантите и за 
членовете на семействата им.
Чл. 69. (1) Служителите, както и членовете 
на семействата на загиналите при изпълне­
ние на служебните си задължения офицери 
и сержанти, изпаднали в тежко материално 
положение, могат да бъдат подпомагани с 
парични средства по решение на началника 
на Националната служба за охрана за всеки 
конкретен случай. 
(2) При смърт на офицер или сержант 
разноските за погребението се поемат от 
Националната служба за охрана.
(3) Стойността на паричната помощ по 
ал. 1 не се облага с данък.
Чл. 70. (1) Задължителното здравно осигуря­
ване на офицерите, сержантите и държавните 
служители от Националната служба за охрана 
е за сметка на държавния бюджет.
(2) Служителите на Националната служба 
за охрана ползват лечебните заведения към 
Министерския съвет по ред, определен с акт 
на Министерския съвет.
(3) Служителите по ал. 2 и членовете на 
техните семейства ползват лечебните, сана­
ториалните и профилактичните заведения 
към Министерството на отбраната по ред, 
определен от министъра на отбраната.
Чл. 71. (1) При пенсиониране прослуже­
ното време на офицерите и сержантите в 
Националната служба за охрана се зачита за 
осигурителен стаж от първа категория. 
(2) Средствата за социално осигуряване на 
офицерите, сержантите и държавните служи­
тели от Националната служба за охрана са 
за сметка на държавния бюджет.
(3) Част от разходите за отдих и възстано­
вяване на служителите и членовете на техните 
семейства се извършва за сметка на средствата 
за социално-битово и културно обслужване по 
бюджета на Националната служба за охрана 
по ред, определен от началника є.
(4) Пенсионираните служители от Наци­
оналната служба за охрана могат да ползват 
възстановителните бази на службата по ред, 
определен от началника є. 
Чл. 72. (1) Служителите на Националната 
служба за охрана задължително се застраховат 
срещу смърт и неработоспособност вследствие 
на злополука, настъпила при или по повод 
изпълнение на служебните им задължения, 
със средства от държавния бюджет.
(2) Задължителното застраховане не е 
пречка за сключване на други застрахователни 
договори от заинтересованите лица.
Раздел V
Отпуски
Чл. 73. (1) Офицерите и сержантите от 
Националната служба за охрана имат право 
на редовен платен годишен отпуск в размер 
30 работни дни.
(2) Офицерите и сержантите от Наци­
оналната служба за охрана имат право на 
допълнителен платен годишен отпуск – по